KOMMISSIONENS FORORDNING (EF) Nr. 2138/2004
af 15. december 2004
om ændring af forordning (EF) nr. 14/2004 for så vidt angår den foreløbige forsyningsopgørelse for De Kanariske Øer for mælk og fløde
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican) (1), særlig artikel 3, stk. 6, og
ud fra følgende betragtninger:
(1)
Kommissionens forordning (EF) nr. 14/2004 af 30. december 2003 om fastsættelse af foreløbige forsyningsopgørelser og EF-støtte til levering af vigtige produkter til konsum, forarbejdning og anvendelse som rå- og hjælpestoffer og til levering af levende dyr og æg til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 (2) indeholder bestemmelser om en foreløbig forsyningsopgørelse for og EF-støtte til produkter, der er omfattet af de særlige forsyningsordninger for Azorerne, Madeira og De Kanariske Øer.
(2)
Den løbende gennemførelse af den årlige forsyningsopgørelse for De Kanariske Øer for mælk og fløde henhørende under KN-kode 0402 91 og 0402 99 viser, at de mængder, der er fastsat for forsyningen med disse produkter, ikke opfylder behovet, da efterspørgslen har været større end forventet.
(3)
Mængden af ovennævnte produkter bør derfor justeres, så den passer med det faktiske behov i den pågældende region.
(4)
Forordning (EF) nr. 14/2004 bør ændres i overensstemmelse hermed.
(5)
De i denne forordning fastsatte foranstaltninger er i overensstemmelse med udtalelse fra Forvaltningskomiteen for Mælk og Mejeriprodukter -
UDSTEDT FØLGENDE FORORDNING:
Artikel 1
Bilag V til forordning (EF) nr. 14/2004 ændres i overensstemmelse med bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. december 2004.